ওয়েব ডেস্ক: পাথুরিয়াঘাটায় বিপর্যয়। ভেঙে পড়ল দোতলা বাড়ি। বাড়ির মধ্যেই সম্ভবত এখনও আটকে রয়েছেন একজন। মোবাইলে নিজেই ফোন করে সাহায্যের আর্জি জানিয়েছেন তিনি। পুরসভার দাবি, দিনকয়েক আগে বাড়িটিকে বিপজ্জনক ঘোষণা করা হয়। বাসিন্দাদের বাড়ি খালি করতে বলা হয়। কিন্ত, তারপরও বাড়ি খালি করতে চাননি বাসিন্দারা। এনিয়ে আর্জি জানিয়ে স্থানীয় কাউন্সিলরকে চিঠিও দেন তাঁরা। তারপরই আজকের দুর্ঘটনা।   পুলিস তাঁকে উদ্ধারের সবরকম চেষ্টা চালাচ্ছে। ঘটনাস্থলে পৌছছে বিপর্যয় মোকাবিলা টিম। কলকাতা পুরসভার মেয়র শোভন চট্টোপাধ্যায়ের দাবি, ধংস্বস্তুপের তলা থেকে সকলে উদ্ধার করা গেছে। যদিও, পুলিসের বক্তব্য, স্তুপ পুরো না সরানো পর্যন্ত আর কেউ আটকে রয়েছেন কীনা তানিয়ে নিশ্চিত হওয়া সম্ভব নয়।